# 

# HOVEDSTYRETS ÅRSBERETNING FOR SESONGEN 2024/2025

Hovedstyrets årsberetning strekker seg over perioden medio mars 2024 til medio mars 2025.

# STYRETS SAMMENSETNING

Hovedstyret for perioden bestått av følgende personer:

Leder: Geir Kolstad

Nestleder: Jan Halvorsen

Kasserer: Atle Edvardsen

Sekretær: Andrea Kjølen Ohrvik

Styremedlem: Anders Hallingstad

Styremedlem: Orlane Lambert Torkildsen

Styremedlem: Morten Brurud

Varamedlem: Fredrik Henriksen

Alpint: Cecilie Wenger

Langrenn: Tore Helland

Hopp: Geir Botten

Freeski & Snowboard Lars Bue Rivenes.

Eldres avdeling: Tore Akselsen

# MØTER

Hovedstyret har hatt 11 styremøter i 2024 og et ekstraordinært. Utover dette har det vært løpende kontakt i styret.

Følgende saker har vært hovedfokus dette året.

1. Sportslig aktivitet i gruppene.
2. Driften av anleggene
3. Videreutvikling av Marikollen Skipark i samarbeid med Rælingen kommune og Feiring Bruk og prioriteringer av investeringene i nye anlegg.
4. Håndtering av situasjon med manglende vann til snøproduksjon og dermed mange tunge diskusjoner rundt prioritering av dette.

# DRIFT

Snøproduksjonen startet 18. november 2024, med god tilgang på vann fra vannmagasinene. Været denne perioden var noe ustabil, og produksjonen av snø måtte stoppe pga. mildvær. Oppstart og produksjon av snø denne sesongen var helt ulik forrige sesong, hvor vi hadde et stabilt kaldt vær. Det ble produserte snø ut januar 2025.

Alpinanlegget åpnet for

* Trening og publikum skiers right i MK3 fra 30. november.
* Trening og publikum MK1 fra toppen 16. desember mot 20. desember siste sesong.
* MK4 åpnet medio januar 25.
* Langrenn startet i januar på natursnø, med snølegging fra 10. januar.
* Bag Jump/Airbag åpnet 21. januar

Gjennom Rælingen idrettsråd deltar vi aktivt for å bedre vilkårene for idretten i kommunen generelt. Fra Rælingen skiklubb er Ingar Berg varamedlem og Geir Kolstad leder.

Petter Aasheim og Terje Akselsen har sittet i styret for SA Marikollen Klubbhus og RSK v/Petter har hatt lederansvaret denne sesongen. Det er viktig for RSK å sørge for god bruk og godt vedlikehold av klubbhuset.

Hele regnskapsåret 2024 har RSK hatt felles regnskapsfører RELF.

Helen Karlsen fortsetter sitt engasjement med administrasjonsoppgaver og støtte til regnskapsføring. Hun følger også spesielt opp at regnskapene for utbyggingen av Marikollen Skipark er i tråd med avtalen med Rælingen Kommune, at vi får utbetalt spillemidler på prosjektene og sørger for håndtering av alle søknader om strømstøtte. Vi benytter ekstern statsautorisert revisor, Myrdahl og Sveen AS, ved Lisbeth Sørensen.

# ØKONOMI 2024

Også i år har det vært et strengt regime for bruk av den begrensede tilgangen til vann, som i enkelhet går etter hovedprinsippet om å snølegge der det er økonomisk mest lønnsomt. Denne harde prioriteringen som er med på å gjøre samarbeidet i skiklubben tidvis svært krevende, er dessverre nødt til vare fram til vi får en tilstrekkelig vannkilde for hele skiparken. Det blir flere år før dette ferdigstilles.

Med rekordhøye strøm- og vannavgifter har alpingruppa gått med ca. 390.000 i underskudd.

Det har også i år blitt søkt om og bevilget midler fra strømstøtteordningen for idrettslag.

Inntekter og tilskudd til hovedklubben blir i hovedsak overført til gruppene eller går til å betale felleskostnader. Hovedstyret overfører penger til gruppene utover den kapitalen som trengs til hovedstyret.

.

Hovedstyrets økonomi er fortsatt god, men ikke bedre enn den må være for å betjene løpende utgifter og ha en buffer for uforutsette ting. Slik regnskapet fremkommer, kan det synes som hovedstyret har veldig god økonomi, men alt som kjøres inn i tippavgift er bundet opp til utvikling og investering i skianlegget gjennom en avtale med Rælingen Kommune. Det samme er spillemidlene vi får som følge av prosjektene.

Tippavgift og utgifter til investeringer i anlegget føres som ordinære poster. Det er i dette året innkommet MNOK 0.813 i tippavgift fra massedeponiet, mot 3.938 i 2023.

Årets overskudd er på MNOK 4 468 mot 9 014 i 2023.

Balansen viser en egenkapital på MNOK 79 018 hvorav 17 413 er egenkapital med restriksjoner dedikert til utviklingen av skiparken.

Tilsvarende tall for 2023 var MNOK 74 550 hvorav 16 481 med restriksjoner.

For øvrig vises til regnskapet for hovedstyret og gruppene.

# SPORTSLIG AKTIVITET

### Alpint

Rælingen alpin sine løpere har også denne sesongen mange gode resultater og vist flott innsats på alle grupper og aldre. Det viser at treningsopplegget som følges gis effekt og ikke minst skiglede for utøvere. Medlemsmassen har gått noe ned og tilgangen av yngre løpere har ikke holdt tritt med at eldre løpere går over til FIS.

Det vises til årsrapport fra gruppen, men vi vil fremheve noen også her.

Ved inngangen til sesongen 24/25 hadde Rælingen skiklubb 23 FIS utøvere, fordelt på World cup, US University og FIS. Flere løpere har representert Norge og Rælingen i E-Cup. Opp fra 18 forrige sesong.

* Henrik Kristoffersen
* Helene Kristoffersen
* Margrethe Frøland
* Mikael Oscar Holter
* Emilie Reinert Stene
* Vanessa Riise Naas
* Carmen Sofie Nielssen
* Marius Kristoffersen
* Vetle Fjellstad Fosse
* Wilfred Brenna
* Nikolai Kristian Holter
* Kristoffer Noer
* Maren Stavseng Botten
* Selma Berg Johansen
* Leon Knudsen
* Elias Kvæl
* Livion Serigstad Luther
* Sindre Meinich-Bache
* Eskil Berg
* Adrian Askmann-Olsen
* William Wilhelmsen
* Aksel Slotterøy Lorentsen
* Håvar Kalland Barkenes

Det er fantastisk bra at alpingruppa får frem så mange aktive FIS løpere. De fleste har «gått gradene» i RSK. Det viser at alpingruppa gjør mye riktig på den sportslige siden med å utvikle gode skiløpere.

RSK har denne sesongen gitt økonomis tilskudd til Sara Kalland Barkenes og Linnea Hedqvist-Widen for deltagelse i det internasjonale barnerennet i Italia.

Medlemsmassen i alpingruppa har gått noe opp fra 121 aktive 03.02.24 til 148 aktive 3.02.25.

De fleste trenerne har formell trenerutdanning og klubben både oppfordrer til og belønner kompetanseheving.

Klubben har arrangert/skal arrangere rekordmange renn/arrangementer sesongen 24/25:

* Telenorkarusellen (3 renn) 12 år og yngre inkl. Knøttegruppene
* Rælingspretten (SL/SSL/SG-Totalcup) 12 år og yngre
* Mini Farten (utfor skole) U8-U12
* Rælings Farten U9-U12
* TL kvalik SL/SSL U14
* HL kvalik SL/SSL U16
* FIS SL x 4 FIS
* Internasjonale barnerenn Kvalik GS U14/U16
* Klubbmesterskap SSL Alle
* Klubbmesterskap SL Alle

For andre året har det blitt gjennomført FIS-renn i Marikollen.

18-19. januar var det rangeringsrenn i Kirkerud (SL)/Marikollen (SSL) for internasjonale barnerenn.

Totalt 4 utøvere kvalifiserte seg til å representere Norge (og Rælingen) i de Internasjonale barnerennene:

To utøvere fra RSK ble tatt ut til å representere Norge (og Rælingen) i vinter-EYOF (European Youth Olympic Festival) i Georgia og en utøver ble tatt ut til å representere Norge (og Rælingen) i Junior-VM.

I samarbeid med Team Kristoffersen lanserte RSK alpin «Henrik Kristoffersen Skiskole» i februar 2021. Dette samarbeidet har fortsatt også gjennom 24/25-sesongen.

Det ble gjennomført 10 skiskoler med totalt 179 barn, mot 8/142 forrige sesong.

Det henvises til alpingruppas årsmelding for ytterligere detaljer.

### Hopp

Hoppgruppa har pr. i dag 24 registrerte medlemmer.

Marius har i høst 3 seiere av 3 mulige i WC, Sommer Grand Prix. I vinter har han flere topp 10 plasseringer og en 2 plass i WC. Under VM i Trondheim leverte han imponerende hopping med 3 VM medaljer, gull liten bakke, bronse i laghopp og gull i mix-lag. Oscar er klar for å hoppe igjen, men været har ikke vært på hans side. Evert har vært aktiv i Marikollen og Midtstua, Wilmer (4 år) er vårt yngste håp og har begynt å hoppe. Begge de yngste har deltatt på renn i år.

Det har vært liten aktivitet i bakkene i Marikollen grunnet værforhold og sen snølegging.

Det er inngått en muntlig avtale om samarbeid med Kollenhopp hvor hensikten er at barna går over til Kollenhopps tilbud etter at de har vokst ut av tilbudet i RSK.

Det vil bli tatt initiativ for å få til renn i 2025/2026 sesongen.

### Langrenn

Langrennsgruppa har også i år hatt stor aktivitet.

Det har vært mange fine resultater fra store og små utøvere, og Rælingen har gjort godt fra seg så langt denne sesongen.

1. **Skikarusellen**

I år har vi valgt å gjennomføre skikarusellen selv. Det ble gjennomført 3 karusellrenn (1 avlyst grunnet forholdene) karusellrenn, og før siste renn har vi hele 230 påmeldte deltakere. I år har vi vært så heldige å ha med både Parautøvere, dette fortsetter å være en stor suksess.

1. **Renndeltakelse**

Vi har stadig flere utøvere som er med og konkurrerer i alt fra karusellrenn til Hovedlandsrenn, og vi blir lagt merke til på skirenn hos andre klubber. Vi har vi hatt renndeltakelse i alle klasser fra J7 – M18 Faktisk viser det seg at RSKL hatt deltakere i GJ6 også ved noen anledning, selv om vi ikke har treningstilbud til denne gruppen. Styret vil i løpet av 2025 vurdere om det er hensiktsmessig å tilby "vintertrening" til siste årskull i barnehagene for økt rekruttering. Det har vært mange fine resultater fra store og små utøvere, og Rælingen har gjort godt fra seg så langt denne sesongen.

Det kan nevnes at på Hovedlandsrennet var det hele 12 deltagere fra RSKL med, og vi markerte oss som en av landets beste klubber mht å ta flest medaljer – totalt 5

1. **Kretsrenn**

Vi nådde hovedmålet om å arrangere kretsrenn! Ikke bare på ski, men også på rulleski! Takket være iherdig innsats fra veldig mange klarte vi å redde årets kretsrenn, og på tross av forutsetningene hadde vi meget gode forhold i langrennsløypene. Vi hadde 108 påmeldte deltakere på Rælingsrennet 8.mars, på tross av at det samme dag var cuprenn på andre arenaer. Rulleskirennet 15 september hadde 69 påmeldte. Dette må vi gjenta neste sesong!

Det henvises til Langsrennsgruppa’s årsmelding for ytterligere detaljer.

**Freeski & Snowboard**

Det har vært/er trening i Marikollen når det er sesong der (jan-mars), på Snø (høst) og barmark/gymsal (vår og høst).

Det ble bygd en park i Marikollen med hopp i forskjellige størrelser og flere elementer som rails, bokser, rør for alle nivåer: Rød park (avansert) på toppen av MK 4, blå park (lett) ved siden av MK 3. I år er vi stort sett fornøyd med utforming av parken, men kvalitet og vedlikehold av parken kan forbedres. De første elementene i parken ble satt ut 15.01.25. Åpning av Jump bag var 20.01.25 Rekrutteringen i Freeski gruppen har vært bra. Vi ønsker oss flere jenter og eldre utøvere på snowboard. Gruppen har hatt en økning fra ca. 14 utøvere (juli 24) til ca. 30 (februar 25). Det er etablert en Freeskigruppe og en Snowboardgruppe som stort sett trener sammen. Norfreeski har sponset en utstyrspakke med 3 nye elementer (bokser og rails) og 2 Shape spader.

Ludvig Seljord er ansatt som Snowboardtrener og har tatt rollen som hovedtrener i gruppen

Våre trenere er flinke og godt likt i gruppen. De viser engasjement, er pålitelige, kreative og strukturerte.

Vi har behov for en sportslig ansvarlig som sammen med trenerne kan bidra i treningsteamet med årsplaner, treningsplanlegging, gruppeoppdeling, utvikling og være en støtte for våre trenere både med planlegging og

også i bakken / under trening. Rollen er ledig og kan formes av den som tar rollen. Interesserte bes melde seg.

I høst trente vi på Snø 1/gang i uka (mandager). Det var bra oppmøte hver mandag med ca. 10 til 15 utøvere og foreldrene som stilte på treninger.

Vi kom i gang med trening i Marikollen mandag 6. Januar 2025. På grunnen av lite snø og manglende park var det vanskelige forhold i starten av sesongen.

Vårt mål er at alle som ønsker å være en del av “Freeski & Snowboard”-gruppen skal få være med, men vi må tilpasse antallet til hva som er mulig å håndtere for å gi et tilstrekkelig godt treningstilbud. I vintersesongen har det vært stor pågang av nye medlemmer, spesielt i Freeski-gruppen. Det er viktig at gruppen ikke vokser for raskt, slik at vi har kontroll og trenerne klarer å følge opp utøverne.

Vi ønsker oss flere jenter og flere utøvere i Snowboardgruppen.

Vi ser at det fra oppstart i 2023 har vært en del gjennomtrekk i gruppen. Vi ønsker å jobbe for en mer stabil figurgruppe med utøvere og foreldre – med et godt treningstilbud gjennom hele året.

Det er gjennomført mye dugnad og spesielt Bag-

Om Jump bag / snømåking: Den manglende forutsigbarheten i når det kreves snømåking gjør det krevende for vår gruppe å ta ansvar for bagen alene, noe som i utgangspunktet er ønsket av alpingruppa. Det ble avholdt et møte med alpingruppa og drift 29. januar for å avklare ansvarsforhold i forhold til snømåking og drift av bagen.

Vi ønsker å takke alle som har stilt opp og som bidrar til at vi har et godt tilbud til utøverne våre!

# MARIKOLLEN KLUBBHUS

**Kafedrift:**

RSK har driftsansvaret for kafeen fra 15.oktober til 15.april.

Alpingruppa har stått alene om å drifte kafeen.

**Klubbhuset:**

Husleien for RSK til SA Marikollen Klubbhus var i 2024 NOK 277.240 inklusive strøm, renovasjon og andre faste kostnader. Strømutgiftene er fortsatt høye og ble på hele NOK 236.163 i 2024 fratrukket strømstøtte fra staten.

.

# ANLEGG

Utviklingen av Marikollen i samarbeid med Rælingen kommune fortsetter.

Reguleringsplanen for utbyggingen av Marikollen idrettspark er tidligere blitt godkjent i kommunen og fylket, samt stadfestet i departementet.

Alpingruppas driftsorganisasjon har stått for å snølegge og holde alpinbakkene i drift med en stor del dugnadsinnsats. Sesongen 24/25 har vært veldig bra.

Det har blitt utført enormt mye arbeid, og det er beundringsverdig at så mange stiller til dugnad. En stor takk til alle.

Langrennsgruppa har på dugnadsbasis sørget for snølegging av stadion-området og lysløypa. De fleste produksjonspunktene i langrennsløypa skal nå kunnet bli benyttet. Det hviler dessverre restriksjoner over bruk på enkelte produksjonspunkter pga. støy.

Alpinbakken har de senere år økt i arealet som følge av massepåfylling fra Feiring Bruk. Ved oppstart forventet vi at masseinnkjøringen skulle være ferdig i løpet av 2022, men den varte helt inn i 2024 med noen 1000 kubikkmeter. Totalt snaue 3 millioner kubikkmeter ren masse.

Den nye heisen MK4 som ble godkjent i 29. februar 2024 har avlaste MK1 godt, men det har dessverre vært mange avsporinger pga. sikk-sakk kjøring. Noe utbedring har skjedd.

Bag Jump-prosjektet med bygging av hopp ble lagt på is etter sommeren. Det er utarbeidet en plan for å få dette prosjektet på skinner igjen.

Rælingen Kommune har ansvaret for regulering og utbygging av Fjerdingbydammen, og den lå inne i planen for realisering i 2025, men det har dessverre blitt en omkamp.

Fjerdingbydammen har blitt stoppet pga. typen myr som omkranser denne og nye alternativer er under utredning, blant annet Marikoll(en)slottet og Olaputten.

Tilstrekkelig og god vanntilførsel er en **kritisk faktor** for å få snølagt bakkene tidlig og få en god økonomi i hele anlegget.

Planlagt utbygging av skitrekk opp mot Blystadlia og etablering av snøproduksjon og traseer i forbindelse med dette, har ingen hensikt å utføre uten tilstrekkelig tilgang på vann.

Langrennsgruppa har hatt et eget prosjekt for å etablere egen infrastruktur og vannkilde for snøproduksjon i langrennsanlegget.

Dette har de støtte fra RSK hovedstyre på, så fremt det ikke gir RSK dårligere tilgang på ressurser som vann, driftstilskudd eller annen støtte fra kommunen.

En egen avtale mellom RSK og Rælingen Kommune regulerer ansvarsforhold, og fordeling av dette ved utbyggingen av Marikollen Skipark. I den forbindelse ble det høsten 2015 opprettet en styringsgruppe for utbyggingen. Gruppens oppgave er å lage fremdriftsplan for utbyggingen, prioritere, tekniske løsninger, finansiering, tippavgift etc. Styringsgruppa skal kunne ta raske avgjørelser og følge opp saker underveis i prosjektet. To fra kommunen og tre fra RSK sitter i styringsgruppa. I tillegg en prosjektleder fra RSK og en fra Rælingen Kommune. Pr. i dag er Knut Mo koordinator/prosjektleder for RSK og Johanna Sveen Belbo prosjektleder/ koordinator for Rælingen Kommune. I 2023 har Nils Svensøy, Geir Kolstad og Jan Halvorsen sittet i styringsgruppa fra RSK. Fra Rælingen kommune har Pål Thoreid sittet i tillegg til kommunalsjef for området.

Prosjektene planlagt for 2024/25 forlenges inn i 2025/26:

* Lage permanent installasjon av Bag Jump/Airbag/Hoppepute så denne kan bli benyttet på helårsbasis. I dag ligger denne på snø-underlag. Dette skal finansieres hovedsakelig fra brettforbundet og sponsormidler.
* Legge plast i rekrutteringsbakkene K10 og K19,5. Må avvente til masseinnkjøring er ferdig.
* Forlenge rørgater (vann/luft/el) og øke antall snø-vifter og lanser
* Legge plast i det nye skitrekket MK4 langs Airbag og opp til i overkant av MK1

**Hovedstyret vil takke alle som har bidratt sportslig og til drift og utvikling av klubben denne sesongen.**

Rælingen Mars 2025

Hovedstyret i RSK